
ประกาศองค์การบริหารส่วนตำบลสระแก้ว
เรื่อง  สอบราคาจ้างเหมา จำนวน  ๔  โครงการ
….……………………..


ด้วยองค์การบริหารส่วนตำบลสระแก้ว  อำเภอท่าศาลา  จังหวัดนครศรีธรรมราช  มีความประสงค์จะสอบราคาจ้างเหมา จำนวน  ๔  โครงการ  ตามรายละเอียด ดังนี้

         ๑. โครงการก่อสร้างถนน คสล. สายโรงงานน้ำยาง-สะพานวังพอ (ตอนที่ ๕)  หมู่ที่ ๗  ตำบลสระแก้ว  อำเภอท่าศาลา  จังหวัดนครศรีธรรมราช โดยก่อสร้างผิวจราจรกว้าง  ๔  เมตร ยาว ๔๖๐  เมตร หนา  ๐.๑๕  เมตร หรือพื้นที่คอนกรีตไม่น้อยกว่า ๑,๘๔๐  ตร.ม. แล้วถมไหล่ทางด้วยหินคลุกกว้างข้างละ  ๑  เมตร  ยาว  ๔๖๐  เมตร หนาเฉลี่ย ๐.๑๕ เมตร ใช้หินคลุกจำนวนไม่น้อยกว่า  ๑๓๘  ลบ.ม. และวางท่อระบายน้ำ  คสล. มอก. ชั้น ๓ ขนาด Ø ๐.๘๐ x ๑.๐๐ เมตร จำนวน  ๒  จุด  ใช้ท่อ  ๑๖  ท่อน  แล้วยาแนวรอยต่อท่อทุกจุด  โดยก่อสร้างตามแบบแปลนของ  อบต.  สระแก้ว  (แบบเลขที่  ๐๐๑/๒๕๔๗) พร้อมติดตั้งป้ายประชาสัมพันธ์โครงการตามแบบขององค์การบริหารส่วนตำบลสระแก้ว จำนวน  ๑  ป้าย ราคากลาง  ๑,๐๐๙,๘๘๐.๐๐ บาท (-เงินหนึ่งล้านเก้าพันแปดร้อยแปดสิบบาทถ้วน-)                   
                  ๒.  โครงการก่อสร้างถนนคสล. สายในญาติ - ทรวยทอง  หมู่ที่ ๑๑ ตำบลสระแก้ว อำเภอ      ท่าศาลา  จังหวัดนครศรีธรรมราช  โดยก่อสร้างผิวจราจรกว้าง  ๔  เมตร ยาว ๒๕๐  เมตร  หนา  ๐.๑๕  เมตร  หรือพื้นที่คอนกรีตไม่น้อยกว่า ๑,๐๐๐  ตร.ม.  แล้วถมไหล่ทางด้วยหินคลุกกว้างข้างละ ๑ เมตร ยาว ๒๕๐ เมตร  หนาเฉลี่ย  ๐.๑๕  เมตร ใช้หินคลุกจำนวนไม่น้อยกว่า ๗๕  ลบ.ม. และวางท่อระบายน้ำ  คสล. มอก.ชั้น ๓ ขนาด Ø ๑.๐๐ x ๑.๐๐  เมตร  จำนวน  ๒  จุด  ใช้ท่อ  ๑๖  ท่อน  แล้วยาแนวรอยต่อท่อทุกจุด  โดยก่อสร้างตามแบบแปลนของ  อบต.  สระแก้ว  (แบบเลขที่  ๐๐๑/๒๕๔๗) พร้อมติดตั้งป้ายประชาสัมพันธ์โครงการตามแบบขององค์การบริหารส่วนตำบลสระแก้ว จำนวน  ๑  ป้าย ราคากลาง ๕๘๗,๐๐๐.๐๐ บาท (-เงินห้าแสนแปดหมื่นเจ็ดพันบาทถ้วน-)

        ๓. โครงการขยายเขตประปาหมู่บ้าน และติดตั้งถังกรองน้ำ (ถังกรองสนิมเหล็ก) บ้านน้ำตก   หมู่ที่  ๒ ตำบลสระแก้ว  อำเภอท่าศาลา  จังหวัดนครศรีธรรมราช  โดยติดตั้งถังกรองน้ำ (ถังกรองสนิมเหล็ก)   ๑ ถัง  พร้อมวัสดุกรอง  และขยายเขตท่อเมนจ่ายน้ำขนาด  Ø ๑๑/๒” ระยะทาง ๓๕๐ เมตร พร้อมติดตั้งป้ายประชาสัมพันธ์โครงการตามแบบขององค์การบริหารส่วนตำบลสระแก้ว จำนวน ๑ ป้าย  ราคากลาง ๑๔๗,๐๐๐.๐๐  บาท  (-เงินหนึ่งแสนสี่หมื่นเจ็ดพันบาทถ้วน-)
        ๔.  โครงการก่อสร้างฝาตะแกรงเหล็กรางระบายน้ำริมถนนสายน้ำตก – ลุ่มโหนด  หมู่ที่ ๒ ตำบลสระแก้ว  อำเภอท่าศาลา  จังหวัดนครศรีธรรมราช โดยก่อสร้างฝาตะแกรงเหล็กรางระบายน้ำ ขนาด                     ๐.๓๐ x ๐.๕๐  เมตร   จำนวน  ๒๘๓  ฝา  ตามแบบแปลนขององค์การบริหารส่วนตำบลสระแก้ว  ราคากลาง             ๑๖๘,๐๐๐.๐๐ บาท (-เงินหนึ่งแสนหกหมื่นแปดพันบาทถ้วน-)
ผู้มีสิทธิเสนอราคาจะต้องมีคุณสมบัติดังนี้


๑.   เป็นนิติบุคคล หรือบุคคลธรรมดา ที่มีอาชีพรับจ้างทำงานที่สอบราคาดังกล่าว


๒. ไม่เป็นผู้ถูกแจ้งเวียนชื่อเป็นผู้ทิ้งงานของทางราชการ รัฐวิสาหกิจ หรือหน่วยการบริหารราชการส่วนท้องถิ่น  ในขณะที่ยื่นซองสอบราคา








                              /๓. มีผลงาน........







-๒- 


๓.  มีผลงานประเภทเดียวกันกับงานที่สอบราคาจ้าง  ดังนี้


     -  โครงการที่  ๑  ต้องมีผลงานก่อสร้างไม่น้อยกว่า  ๔๐๓,๙๕๒.๐๐  บาท


     -  โครงการที่  ๒  ต้องมีผลงานก่อสร้างไม่น้อยกว่า  ๒๓๔,๘๐๐.๐๐  บาท


     -  โครงการที่  ๓  ต้องมีผลงานก่อสร้างไม่น้อยกว่า    ๕๘,๘๐๐.๐๐  บาท 


     -  โครงการที่  ๔  ต้องมีผลงานก่อสร้างไม่น้อยกว่า    ๖๗,๒๐๐.๐๐  บาท
ต่อหนึ่งสัญญาและผลงานที่เป็นคู่สัญญาโดยตรงกับทางราชการ  หรือหน่วยงานของรัฐตามกฎหมายว่าด้วยระเบียบบริหารราชการส่วนท้องถิ่น รัฐวิสาหกิจหรือหน่วยงานอื่น ซึ่งกฎหมายบัญญัติให้มีฐานะเป็นราชการส่วนท้องถิ่น หรือหน่วยงานเอกชนที่องค์การบริหารส่วนตำบลสระแก้วเชื่อถือ


๔.  ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น


๕.  เป็นผู้ที่ผ่านการคัดเลือกผู้มีคุณสมบัติเบื้องต้นในการจ้างขององค์การบริหารส่วนตำบลสระแก้ว





๖.  ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบลสระแก้ว  หรือไม่เป็นผู้กระทำการอันเป็นการขัดขวางการแข่งขันราคากันอย่างเป็นธรรมในการสอบราคาจ้าง


๗.  เป็นผู้ที่ปฏิบัติตามประกาศคณะกรรมการป้องกันและปราบปรามการทุจริตแห่งชาติ  เรื่องหลักเกณฑ์และวิธีการจัดทำและแสดงบัญชีรายการรับจ่ายของโครงการที่บุคคลหรือนิติบุคคลเป็นคู่สัญญากับหน่วยงานของรัฐ พ.ศ. ๒๕๕๔  โดยกำหนดให้คู่สัญญาปฏิบัติดังนี้  (เฉพาะโครงการมูลค่าตั้งแต่ ๕๐๐,๐๐๐ บาท (ห้าแสนบาทถ้วน) ขึ้นไป)


(๗.๑)  บุคคลหรือนิติบุคคลที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับรายจ่าย หรือแสดงบัญชีรายรับรายจ่ายไม่ถูกต้องครบถ้วนในสาระสำคัญ


(๗.๒)  บุคคลหรือนิติบุคคลที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อจัดจ้าง ด้วยระบบอิเล็กทรอนิส์ (e-Government Procurement : e-GP) ต้องลงทะเบียนในระบบอิเล็กทรอนิกส์ของกรมบัญชีกลางที่เว็ปไซต์ศูนย์ข้อมูลจัดซื้อจัดจ้างภาครัฐ (ต้องยื่นหลักฐานแบบแสดงการลงทะเบียนในวันยื่นเอกสารเสนอราคาด้วย)


(๗.๓)  คู่สัญญาต้องรับจ่ายเงินผ่านบัญชีเงินฝากกระแสรายวัน  เว้นแต่การการรับจ่ายเงินแต่ละครั้งซึ่งมีมูลค่าไม่เกินสามหมื่นบาท คู่สัญญาอาจรับจ่ายเป็นเงินสดก็ได้


๘.  ผู้ไม่ดูสถานที่ก่อสร้างต้องยอมรับคำชี้แจงเพิ่มเติมขององค์การบริหารส่วนตำบลสระแก้ว


กำหนดดูสถานที่ก่อสร้าง ในวันที่  ๙  เดือน กันยายน  พ.ศ. ๒๕๕๖  ระหว่างเวลา ๑๓.๓๐ – ๑๖.๓๐ น.  และกำหนดรับฟังคำชี้แจงรายละเอียดเพิ่มเติมในวันเดียวกัน ณ สถานที่ก่อสร้าง สำหรับผู้ที่ไม่ไปดูสถานที่ก่อสร้างให้ถือว่ารับทราบปัญหาและเข้าใจรายละเอียดแล้วจะโต้แย้งสิทธิ หรือผลประโยชน์อื่นๆ ของตนไม่ได้  


กำหนดยื่นซองสอบราคา ระหว่างวันที่ ๒๗ เดือน สิงหาคม พ.ศ. ๒๕๕๖ ถึงวันที่                   ๙  เดือน  กันยายน  พ.ศ. ๒๕๕๖  ณ องค์การบริหารส่วนตำบลสระแก้ว  อำเภอท่าศาลา   จังหวัดนครศรีธรรมราช  เว้นแต่   ในวันที่  ๕  เดือน  กันยายน  พ.ศ.  ๒๕๕๖  ยื่นซอง  ณ ศูนย์รวมข้อมูลข่าวสารการจัดซื้อจัดจ้างขององค์การบริหารส่วนตำบลระดับอำเภอ (ที่ว่าการอำเภอท่าศาลา) จังหวัดนครศรีธรรมราช  (ในวันและเวลาราชการ) 
  









     /กำหนดเปิด.............






-๓-


กำหนดเปิดซองสอบราคา ในวันที่  ๑๐  เดือน  กันยายน  พ.ศ. ๒๕๕๖  ตั้งแต่เวลา ๑๓.๐๐ น.            เป็นต้นไป  ณ ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ (ที่ว่าการอำเภอท่าศาลา) จังหวัดนครศรีธรรมราช


ผู้สนใจติดต่อขอซื้อเอกสารสอบราคาจ้าง  ตามรายละเอียดดังต่อไปนี้



-  โครงการที่  ๑  ราคาชุดละ   ๓,๕๐๐.๐๐ บาท



-  โครงการที่  ๒  ราคาชุดละ   ๒,๕๐๐.๐๐ บาท



-  โครงการที่  ๓  ราคาชุดละ   ๑,๐๐๐.๐๐ บาท



-  โครงการที่  ๔  ราคาชุดละ   ๑,๐๐๐.๐๐ บาท 
ได้ที่ ส่วนการคลัง องค์การบริหารส่วนตำบลสระแก้ว  ระหว่างวันที่  ๒๗  เดือน สิงหาคม พ.ศ. ๒๕๕๖  ถึงวันที่  ๙  เดือน กันยายน  พ.ศ. ๒๕๕๖  ดูรายละเอียดเพิ่มเติมที่  www.srakaew.go.th และ  www.gprocurement.go.th หรือสอบถามทางโทรศัพท์หมายเลข  ๐-๗๕๓๗-๕๑๖๒  (ในวันและเวลาราชการ)


 ประกาศ  ณ  วันที่  ๒๗  เดือน  สิงหาคม  พ.ศ. ๒๕๕๖
           (ลงชื่อ)  [image: image1.emf]
        (นายวิโรจน์   พิมเสน)   

      นายกองค์การบริหารส่วนตำบลสระแก้ว

